**Тэма: Змітрок Бядуля “На Каляды к сыну”. Заключныя заняткі (урок беларускай літаратуры ў 7 класе)**

Мэты: паглыбіць навыкі характарызаваць героя па яго паводзінам і ўчынкам, фарміраваць уменне даваць маральную ацэнку негатыўным паводзінам героя; выпрацоўваць уменне рабіці інсцэніроўку па ўрыўку з эпічнага твора; выхоўваць павагу да сваіх родных і блізкіх.

Абсталяванне: сшыткі, падручнікі, карткі, эпіграф, СД - запіс песні, тлумачальныя слоўнікі беларускай мовы, Бібліі, малюнкі вучняў, ілюстрацыі.

Эпіграф: “Наведвайце бацькоў, пакуль яны жывыя,

Пакуль дымяцца коміны – нагрэйцеся ў бацькоў…” (Р. Барадулін)

Ход урока

1. Арганізацыйны момант. Уступнае слова настаўніка: З прыемнасцю і радасцю вітаю ўсіх! Спадзяюся, што наш урок будзе плённым, пройдзе ў атмасферы даверу і супрацоўніцтва. Хацелася б, каб ваша жыццё поўнілася сонечным святам. Сёння вашай увазе прапануецца абмеркаванне праблем узаемаадносін бацькоў і дзяяцей на аснове твора, якія вынікі можна зрабіць і вынесці для сябе, разгледзеўшы твор. Спадзяюся, размова нікога не пакіне абыякавым, бо названая праблема з’яўляецца актуальнай і ў наш час.

- Паглядзіце адзін аднаму ў вочы, вазьміцеся за рукі, падарыце сябрам усмешкі!

Паведамленне тэмы і мэт урока. Запіс у сшыткі.

2. Праца над тэкстам. Праверка дам задання (франтальнае апытванне).

- Нагадайце , што вы запомнілі пра сям’ю галоўнай гераіні. Чаму Тэкля засталася адна (адказы вучняў).

- Ці магла Тэкля, на ваш погляд, уявіць Лаўрука лепшым, чым ён быў на самой справе? (адказы вучняў).

- Пастаўце сябе на месцы Лаўрука. Як бы вы паступілі? (адказы вучняў).

- Ці мог бы Лаўрук, вывучыўшыся на адваката, стаць абаронцам простых людзей? (адказы вучняў).

3. Праца са слоўнікам (слова інтэлегент). Запіс яго у сшыткі.

4. Гімнастыка для вачэй.

5. Характарыстыка галоўных герояў. Праца каля дошкі.

Слова настаўніка: Ці можна сказаць, што ў тэклім вялікае сэрца? Як вы гэта разумееце? (адказы вучняў).

* Сапраўды так і ёсць, што ў маці вялікае сэрца, напоўненае любоўю і пяшчотай. Давайце звернемся да вобразнага партрэта галоўнай гераіні і пры дапамозе гатовых выразаў ахарактарызуем Тэклю (вучні выбіраюць лісток, каменціруюць свой выбар і клеяць на дошку).
* А зараз звернемся да характарыстыкі Лаўрука ( з прапанаваных варыянтаў выбіраюць той, які падыходзіць, каменціруюць яго, затым клеяць на дошку).

6. Фізкультхвілінка. Вучням (кожнаму раду) раздаецца вобразнае сэрца Тэклі – пазл, якое вучні павінны склеіць, так як яно разбітае яе сынам.

7. Інсцэніроўка сустрэчы маці з сынам.

8. Паведамленні вучняў. Слова настаўніка: - Дзеці. Як вы думаеце, з якой нагоды Тэкля ідзе да сына , менавіта, на Каляды? (вучні рассказваюць паведамленні пра свята Каляды, яго абрады і традыцыі).

9. Замацаванне.

- Вучні вызначаюць асноўную думку твора

10. Праца з Бібліяй (вучні адшукваюць і запісваюць запаведзь пра тое, што трэба шанаваць маці).

Слова настаўніка: - Памятайце, калі ласка, гэта назаўсёды. Абавязак кожнага з нас клапаціцца пра сваіх бацькоў. Гэта духоўны закон кожнага, які павінен выконвацца ў дачыненні да самых родных і блізкіх нам людзей. Памятайце, што вы самыя багатыя людзі на Зямлі, калі ў вас ёсць маці!

* Хочацца вам нагадаць, што нядаўна, у нашай краіне з’явілася свята Дзень Маці. Святкуецца яно 14 кастрычніка. Памятайце пра гэта, бо ваша маці чакае мад вас самых шчырых слоў у гэты дзень.
* І вось мы наблізіліся да канца ўрока. Пра маці можна гаварыць вельмі шмат. Можна прыйсці да высновы нашага ўрока праз беларускія прыказкі і прымаўкі (вучні зачытваюць прыказкі і прымаўкі, загадзя падрыхтаваныя дома пра маці).

11. Падвядзенне вынікаў урока.

Настаўнік зачытвае эпіграф, якім падводзіць вынікі ўрока. Дэманструецца кліп пра маці з фотаздымкамі вучняў класа.

12. Дамашняе заданне (на выбар вучняў).

- адказаць на пытанні;

- дапісаць працяг твора “Як склаўся далейшы лёс Тэклі”;

- напісаць верш, прысвечаны маці.

13. Каменціраванне і выстаўленне адзнак.